*Kivonat a Jászberény Városi Önkormányzat Képviselő-testületének 2019. február 13-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***28/2019. (II. 13.) határozata***

***a Jászberény Városi Önkormányzat 2019. évi középtávú vagyongazdálkodási tervéről***

A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, valamint a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: vagyonrendelet) 7. § (1) és (3) bekezdése alapján a Jászberény Városi Önkormányzat 2019. évi középtávú vagyongazdálkodási tervét az alábbiakban határozza meg:

1. A Képviselő-testület értékesítésre kijelöli az 1. számú táblázatban szereplő, bérlők által lakott bérlakás ingatlanokat. A Képviselő-testület megbízza a Polgármesteri Hivatal Közgazdasági Irodáját az értékesítési eljárások tárgyév végéig történő lebonyolításával. Az értékesítés során a nemzeti vagyonról szóló 2011. évi CXCVI. törvény (a továbbiakban: Nvtv.), valamint az önkormányzat tulajdonában álló lakások és nem lakás céljára szolgáló helyiségek elidegenítéséről szóló 21/2012. (IV. 12.) önkormányzati rendelet (a továbbiakban: elidegenítési rendelet) rendelkezéseit kell alkalmazni.

**Határidő:** 2019. december 31.

**Felelős:** Kiss József, a PH Közgazdasági Iroda vezetője

2. A Képviselő-testület értékesítésre kijelöli a 2. számú táblázatban szereplő bérlő által használt nem lakás céljára szolgáló ingatlanokat. A Képviselő-testület megbízza a Polgármesteri Hivatal Közgazdasági Irodáját az értékesítési eljárás tárgyév végéig történő lebonyolításával. Az értékesítés során az Nvtv., valamint az elidegenítési rendelet rendelkezéseit kell alkalmazni.

**Határidő:** 2019. december 31.

**Felelős:** Kiss József, a PH Közgazdasági Iroda vezetője

3. A Képviselő-testület értékesítésre kijelöli a 3. számú táblázatban szereplő ingatlanokat. A Képviselő-testület megbízza a Polgármesteri Hivatal Közgazdasági Irodáját az értékesítési eljárások tárgyév végéig történő lebonyolításával. Az értékesítés során az Nvtv., valamint a vagyonrendelet rendelkezéseit kell alkalmazni.

**Határidő:** 2019. december 31.

**Felelős:** Kiss József, a PH Közgazdasági Iroda vezetője

4. A Képviselő-testület megbízza a Polgármesteri Hivatal Közgazdasági Irodáját és a JVV NZrt-t az önkormányzat tulajdonában lévő lakások és nem lakás céljára szolgáló helyiségek bérletének szabályairól, a lakbérek mértékének megállapításáról szóló 22/2011. (VI. 9.) önkormányzati rendelet (a továbbiakban: bérbeadási rendelet) 12/A. §-a alapján az újonnan kialakított kategóriába (felújítandó önkormányzati lakások) tartozó ingatlanok bérbeadására vonatkozó pályázatok előkészítésével és lebonyolításával. A Képviselő-testület megbízza továbbá a Polgármesteri Hivatal Közgazdasági Irodáját, hogy a Jászberény, Thököly út 13. szám alatti orvosi rendelő ingatlan tetőterében lévő 46 m2 alapterületű lakást a bérlakási körbe vonja be, felújításának lehetőségét vizsgálja meg.

**Határidő:** folyamatos

**Felelős:** Kiss József, a PH Közgazdasági Iroda vezetője

Horgosi Zsolt, a JVV NZrt. vezérigazgatója

5. A Képviselő-testület megbízza a Polgármesteri Hivatal illetékes irodáit, hogy a Jászberény, Faiskola u. 7. szám alatti ingatlan vonatkozásában vizsgálják meg az értékesítés vagy ingatlancsere lehetőségét.

**Határidő:** folyamatos

**Felelős:** Kiss József, a PH Közgazdasági Iroda vezetője

Hegyi István, a PH Városfejlesztési Iroda vezetője

6. A Képviselő-testület megbízza a Polgármesteri Hivatal illetékes irodáit, hogy az otthonteremtés önkormányzati támogatás keretében indított telekprogram folytatása érdekében a Jászberény, Magyar utca térségében kialakított építési telkek közművesítéséhez szükséges megkezdett intézkedéseket folytassák, és a közművesítés befejezését követően az építési telkek pályáztatását az otthonteremtés önkormányzati támogatásáról szóló 20/2012. (IV.12.) rendelet (a továbbiakban: otthonteremtési rendelet) alapján kezdje meg.

**Határidő:** folyamatos

**Felelős:** Kiss József, a PH Közgazdasági Iroda vezetője

Hegyi István, a PH Városfejlesztési Iroda vezetője

Alvári Csaba, főépítész

7. A Képviselő-testület kijelöli az otthonteremtési rendelet 2/B. §-ban meghatározott támogatás céljából történő felhasználásra a 4. számú táblázatban szereplő ingatlanokat. A Képviselő-testület megbízza a Polgármesteri Hivatal Közgazdasági Irodáját a jelen pontban nevezett ingatlanokra vonatkozó pályázat előkészítésével és lebonyolításával – a jelen határozat 6. pontjában nevezett munkálatok (közművesítés) befejezését követően.

**Határidő:** folyamatos

**Felelős:** Kiss József, a PH Közgazdasági Iroda vezetője

8. A Képviselő-testület kijelöli az otthonteremtési rendelet 2/A. §-ban meghatározott támogatás céljából történő felhasználásra az 5. számú táblázatban szereplő ingatlanokat. A Képviselő-testület megbízza a Polgármesteri Hivatal Közgazdasági Irodáját a jelen pontban nevezett ingatlanokra vonatkozó pályázat előkészítésével és lebonyolításával.

**Határidő:** folyamatos

**Felelős:** Kiss József, a PH Közgazdasági Iroda vezetője

9. A Képviselő-testület megbízza a Polgármesteri Hivatal illetékes irodáit, hogy a jászberényi 3922/2 hrsz-ú, közterület megnevezésű, természetben Jászberény, Fürdő u. 2. szám alatti ingatlan területének rendezéséhez szükséges megkezdett lépéseket folytassa, illetve terület rendezéséhez (parkolók kialakítása, a társasházzal kötendő használati megállapodás stb.) szükséges döntéseket készítse elő.

**Határidő:** folyamatos

**Felelős:** Hegyi István, a PH Városfejlesztési Iroda vezetője

Lányi László, a PH Városüzemeltetési Iroda vezetője

Alvári Csaba, főépítész

10. A Képviselő-testület megbízza a Polgármesteri Hivatal illetékes irodáit, hogy vizsgálják meg napelempark kialakítására alkalmas újabb területek lehetőségeit Jászberényben és a kialakításhoz szükséges döntéseket készítsék elő. A Képviselő-testület megbízza továbbá a Polgármesteri Hivatal illetékes irodáit, hogy a már kialakított területeken vizsgálják meg napelemparkok Önkormányzat általi létesítésének feltételeit, valamint a létesítéshez szükséges források (pályázati, egyéb) lehetőségeit.

**Határidő:** folyamatos

**Felelős:** Kiss József, a PH Közgazdasági Iroda vezetője

Hegyi István, a PH Városfejlesztési Iroda vezetője

Lányi László, a PH Városüzemeltetési Iroda vezetője

Alvári Csaba, főépítész

11. A Képviselő-testület megbízza a Polgármesteri Hivatal illetékes irodáját, hogy az "Iparterületek infrastrukturális fejlesztése Jászberényben" című TOP-1.1.1-16-JN1-2017-00004 azonosítószámú projekt keretében a Jászberény, 7783/10 hrsz-ú állami tulajdonában álló - MÁV Zrt. üzemeltetésében levő terület vonatkozásában a területrész használatára vonatkozó megállapodás tekintetében a megkezdett tárgyalásokat folytassa, majd a megállapodás megkötését követően a területet érintő kivitelezést kezdje meg.

**Határidő:** folyamatos

**Felelős:** Hegyi István, a PH Városfejlesztési Iroda vezetője

12. A Képviselő-testület megbízza a Polgármesteri Hivatal Közgazdasági Irodáját, hogy a Magyar Államtól átvenni kívánt ingatlanok tulajdonjogának megszerzésével, vagy vagyonkezelésbe vételével kapcsolatban a szükséges intézkedéseket tegye meg az eddig már igényelt, de elutasított kérelmek, valamint új igényelt ingatlanok ingyenes önkormányzati tulajdonba adása, adásvétele, cseréje vonatkozásában – különös tekintettel az alábbi ingatlanokra: a jászberényi 0828/9 hrsz-ú ingatlan, a jászberényi 6303 hrsz-ú, természetben Jászberény, Riszner sétány térségében található ingatlan.

**Határidő:** folyamatos

**Felelős:** Kiss József, a PH Közgazdasági Iroda vezetője

13. A Képviselő-testület megbízza a Polgármesteri Hivatal illetékes irodáit, hogy folytassák a Neszűr területén található, az Önkormányzat részére felajánlott ingatlanok tulajdonjogának – lehetőség szerint ingyenesen történő – megszerzését, vagy az ingatlanok haszonbérbe vételét – a minél nagyobb egybefüggő, gazdaságosan művelhető területek kialakítása érdekében, amennyiben az átvétel tárgyát képező ingatlan szomszédos önkormányzati tulajdonú ingatlannal.

**Határidő:** folyamatos

**Felelős:** Kiss József, a PH Közgazdasági Iroda vezetője

Lányi László, a PH Városüzemeltetési Iroda vezetője

14. A Képviselő-testület megbízza a Polgármesteri Hivatal illetékes irodáit, hogy vizsgálják meg az Önkormányzat tulajdonában lévő területek, ingatlanok sportcélú épületek (tornacsarnok, sportcsarnok) elhelyezésére való lehetőségeit.

**Határidő:** folyamatos

**Felelős:** Kiss József, a PH Közgazdasági Iroda vezetője

Hegyi István, a PH Városfejlesztési Iroda vezetője

**Erről:**

1. Jász-Nagykun-Szolnok Megyei Kormányhivatal – Szolnok
2. JVV NZrt. – Jászberény, Margit sziget 1.
3. Alvári Csaba főépítész – helyben
4. PH Közgazdasági Iroda – helyben
5. PH Városfejlesztési Iroda – helyben
6. PH Városüzemeltetési Iroda – helyben
7. Gazdasági és Tulajdonosi Bizottság valamennyi tagja – helyben
8. Városfejlesztési Bizottság valamennyi tagja – helyben
9. Városüzemeltetési Bizottság valamennyi tagja – helyben
10. Képviselő-testület valamennyi tagja – helyben
11. Irattár

**értesül.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. február 14.*

*(Dr. Bessenyei Lilla)*

*irodavezető*

***1. számú melléklet***

1. számú táblázat

Bérlő által lakott bérlakás ingatlanok:

|  |  |  |  |  |
| --- | --- | --- | --- | --- |
| **Sorszám** | **Hrsz.** | **Cím** | **Megnevezés** | **Megjegyzés** |
| 1 | 6154/10/A/15 | Hunyadi u. 49. II/15. | 61 m2 alapterületű lakás | védett bérlő |
| 2 | 6154/10/A/8 | Hunyadi u. 47. II/8. | 53 m2 alapterületű lakás | védett bérlő |
| 3 | 6383/8/A/19 | Nádor u. 1. II/45. | 50 m2 alapterületű lakás | védett bérlő |
| 4 | 3907/2/A/20 | Szövetkezet u. 3. I/24. | 36 m2 alapterületű lakás | védett bérlő |
| 5 | 3922/1/A/20 | Fürdő u. 2. II/1. | 54 m2 alapterületű lakás | bérlő |
| 6 | 3922/1/A/33 | Fürdő u. 2. III/4. | 54 m2 alapterületű lakás | bérlő |
| 7 | 6436 | Hentes u. 12. | 269 m2 alapterületű ingatlan (épület: 38 m2 alapterületű lakás) | védett bérlő |

2. számú táblázat

Bérlő által használt nem lakás céljára szolgáló helyiségek / ingatlanok:

|  |  |  |  |  |
| --- | --- | --- | --- | --- |
| **Sorszám** | **Hrsz.** | **Cím** | **Megnevezés** | **Megjegyzés** |
| 1 | 3915/A/6 | Déryné u. 6. | 39 m2 alapterületű iroda | bérlő |
| 2 | 3915/A/67 | Déryné u. 6. | 48 m2 alapterületű iroda | bérlő |
|  |  |  |  |  |

3. számú táblázat

Egyéb ingatlanok:

|  |  |  |  |  |
| --- | --- | --- | --- | --- |
| **Sorszám** | **Hrsz.** | **Cím** | **Megnevezés** | **Megjegyzés** |
| 1 | 0268/6 | Jákóhalmi út térsége | 1 Ha 6754 m2 alapterületű, legelő megnevezésű ingatlan | - |
| 2 | 5914/A/1  5914/A/2 | Zagyvapart tanya 16. | - | a rendezési terv módosítását követően kialakított út területével csökkentett részterülete |
| 3 | 2861 | Rácz u. 42. | 264 m2 területű, beépítetlen terület megnevezésű ingatlan | - |

4. számú táblázat

Otthonteremtés önkormányzati támogatás – CSOK igénylők részére:

|  |  |  |  |  |
| --- | --- | --- | --- | --- |
| **Sorszám** | **Hrsz.** | **Terület** | **Megnevezés** | **Elhelyezkedés** |
| 1 | 3363/14 | 564 m2 | beépítetlen terület | Magyar utca térsége |
| 2 | 3363/15 | 571 m2 | beépítetlen terület | Magyar utca térsége |
| 3 | 3363/16 | 572 m2 | beépítetlen terület | Magyar utca térsége |
| 4 | 3363/17 | 571 m2 | beépítetlen terület | Magyar utca térsége |
| 5 | 3363/18 | 567 m2 | beépítetlen terület | Magyar utca térsége |
| 6 | 3363/19 | 706 m2 | beépítetlen terület | Magyar utca térsége |
| 7 | 3363/20 | 748 m2 | beépítetlen terület | Magyar utca térsége |
| 8 | 3363/21 | 680 m2 | beépítetlen terület | Magyar utca térsége |
| 9 | 3363/22 | 709 m2 | beépítetlen terület | Magyar utca térsége |
| 10 | 3363/23 | 708 m2 | beépítetlen terület | Magyar utca térsége |
| 11 | 3363/24 | 673 m2 | beépítetlen terület | Magyar utca térsége |
| 12 | 3363/25 | 680 m2 | beépítetlen terület | Magyar utca térsége |
| 13 | 3363/26 | 645 m2 | beépítetlen terület | Magyar utca térsége |
| 14 | 3363/27 | 615 m2 | beépítetlen terület | Magyar utca térsége |
| 15 | 3363/28 | 557 m2 | beépítetlen terület | Magyar utca térsége |
| 16 | 3363/29 | 651 m2 | beépítetlen terület | Magyar utca térsége |
| 17 | 3363/30 | 552 m2 | beépítetlen terület | Magyar utca térsége |
| 18 | 3363/31 | 563 m2 | beépítetlen terület | Magyar utca térsége |
| 19 | 3363/32 | 594 m2 | beépítetlen terület | Magyar utca térsége |
| 20 | 3363/33 | 604 m2 | beépítetlen terület | Magyar utca térsége |
| 21 | 3363/34 | 591 m2 | beépítetlen terület | Magyar utca térsége |
| 22 | 3363/35 | 563 m2 | beépítetlen terület | Magyar utca térsége |
| 23 | 3363/36 | 560 m2 | beépítetlen terület | Magyar utca térsége |
| 24 | 3363/37 | 561 m2 | beépítetlen terület | Magyar utca térsége |
| 25 | 3363/38 | 563 m2 | beépítetlen terület | Magyar utca térsége |
| 26 | 3363/39 | 564 m2 | beépítetlen terület | Magyar utca térsége |
| 27 | 3363/40 | 563 m2 | beépítetlen terület | Magyar utca térsége |
| 28 | 3363/41 | 563 m2 | beépítetlen terület | Magyar utca térsége |
| 29 | 3363/42 | 563 m2 | beépítetlen terület | Magyar utca térsége |
| 30 | 3363/43 | 563 m2 | beépítetlen terület | Magyar utca térsége |
| 31 | 3363/44 | 612 m2 | beépítetlen terület | Magyar utca térsége |

5. számú táblázat

Otthonteremtés önkormányzati támogatás – szakemberek részére:

|  |  |  |  |  |
| --- | --- | --- | --- | --- |
| **Sorszám** | **Hrsz.** | **Terület** | **Megnevezés** | **Elhelyezkedés** |
| 1 | 9228/16 | 929 m2 | beépítetlen terület | Érpart térsége |
| 2 | 9228/57 | 1031 m2 | beépítetlen terület | Érpart térsége |
| 3 | 9228/67 | 1321m2 | beépítetlen terület | Érpart térsége |
| 4 | 9228/68 | 928 m2 | beépítetlen terület | Érpart térsége |
| 5 | 9228/70 | 981 m2 | beépítetlen terület | Érpart térsége |